stanford-oval/wikipedia huggingface dataset:
קרב מרסא תלמאת
מהלך הקרב > בקרת נזקים והמשך פעילות

בדבור 864 אובחנו כ-30 פגיעות מנשק קל בגוף הספינה והגשר, אנטנת המכ"ם נפגעה, חור במערכת הקירור של המנוע השמאלי ומדחפים עקומים. בדבור 867 נגרם נזק קל יותר - כ-20 חורים בדפנות, פגיעה בחצובה של תותח אורליקון ובזרקור. מפקד הפלגה הטכנית של זירת ים סוף, סא"ל חנוך בן אליהו, יצא עם כיתת התיקונים וצוללים לאבו זנימה. הצוללים, אנשי יחידה 707, הורידו את המדחפים הפגועים והרכיבו מדחפים תקינים. הפגיעות בגוף היו כולן מעל קו המים ולא סיכנו את השיט. מיד לאחר החלפת המדחפים וסתימת החורים נעו הדבורים בכוחות עצמם לשארם א-שייח' והשתתפו בקרבות בהמשך המלחמה.
תוצאות הקרב

בקרב הושמדו שלושה או יותר כלי שיט צבאיים מצריים. השימוש בסירות דיג להעברת אספקה מעבר למפרץ נשאר בגדר אפשרות. השמדת כלי השיט שיבשה את התוכנית של פיקוד ים סוף המצרי. האיום לפלישה בדרך הים נשאר בעינו ומעגני הדיג נעשו מטרה לתקיפות נוספות.
לצה"ל היה הרוג אחד - הרצל אלמלם, מקלען מדבור 867, ושבעה פצועים.
ציונים לשבח

צוותי שני הדבורים הועמדו בעת האירוע ברמת סיכון גבוהה ביותר - כניסת כלי שיט לטווח נשק מהחוף, כשהם מהווים מטרה ברורה לאויב שנמצא בחוף מחופר וערוך לירי. פעילות המפקדים הקצינים ואנשי הצוות הייתה טובה והתוצאות הושגו: סירות הגומי והברטרם שהתגלה במפתיע הושמדו. ייתכן ונפגעו גם כלי שיט נוספים. התכנון המצרי להעביר תגבורת, הספקה ומים לכוחותיהם בסיני שובש.
עוד בהיות הדבורים בדרכם לאבו זניימה העביר מפקד חיל הים בנימין תלם למפקד זירת ים סוף את הערכתו וביקש למסור לסגן צבי שחק ממפקד חיל הים - ”אתה הקצינים והצוות שלך עשיתם עבודה יפה מאוד, כל הכבוד!” ההודעה הועברה ברשת הקשר ונקלטה על ידי הדבורים בים. תלם העריך מאוד את פעולת מפקד הכוח צבי שחק שפעל לפי רוח הפקודה שהוטלה עליו במפתיע - עם כלי שיט שאינם מיועדים ואינם חמושים לפעולות קומנדו בנמלים, חדר למעגן בחוף אויב והשמיד את כוח החוד המצרי וכך גרם לסיכול המשך פעילות התקיפה בחופי סיני.
המלצות זירת ים סוף בתמיכת מפקד חיל הים הועברו לוועדת העיטורים שאישרה אותם והרמטכ"ל מרדכי גור העניק בחודש מאי 1975 את עיטור המופת למפקד הכוח סגן צבי שחק למנוען הספינה סמ"ר שלום נחמני ולקצין הנוסף בספינה סגן עמי שגב.
סגן נמרוד ארז, סגן מפקד דבור 864 קיבל בחודש ספטמבר 1975 ציון לשבח מהרמטכ"ל מרדכי גור. בכתב הציון לשבח צוין שהזיקוק שירה ארז הדליק את סירת הברטרם.
אי הבהירות לגבי הדלקת הברטרם תיסכלה חלק מהמשתתפים בקרב. ביזמתו של כוכבי אזרן - מפקד ותיק העוסק בהנחלת מורשת בכלל ואתר הדבורים 'אבירי המפרץ' בפרט - קיבל רס"ל דני נחושתן תעודת הוקרה על חלקו בקרב מאת ראש מספן הים, תא"ל עודד גור לביא ב-19 מאי 2013. בכתב ההערכה נרשם כי נחושתן ירה והדליק את הברטרם.
סגן מרדכי דקל, מפקד דבור 867 שנכנס לסייע לתוך המעגן תחת אש כבדה והנהיג את אנשיו, קיבל שנים מאוחר יותר מכתב הערכה עליו חתום מפקד חיל הים לשעבר האלוף (מיל') זאב אלמוג, שהיה מפקד זירת ים סוף בתקופת הלחימה.
נשיא המדינה אפרים קציר מבקר את עמי שגב הפצוע בבית החולים, 1973.
תעודת עיטור המופת שנמסרה לסרן צבי שחק.
סגן צביקה שחק מקבל את עיטור המופת מהרמטכ"ל מרדכי גור, מאי 1975
סגן עמי שגב מקבל את עיטור המופת מהרמטכ"ל מרדכי גור.
סגן עמי שגב 1975.
סגן נמרוד ארז מקבל ציון לשבח מהרמטכ"ל מרדכי גור, ספטמבר 1975
ראש מספן הים עודד גור לביא מוסר מכתב הערכה לדני נחושתן על פעילותו בקרב מרסא תלמאת, 19 במאי 2013
סא"ל מרדכי דקל משמאל, מקבל כתב הערכה על תפקודו בקרב מרסא תלמאת ביזמת סא"ל כוכבי אזרן מימין, 13 בינואר 2012.
לקחים

תוך כדי המלחמה הגיעה מפקדת חיל הים לצורך בהיערכות הזירה לפעולות התקפיות ולשם כך נעשה תגבור יחידות קומנדו ימי לזירה. חסרונם של כוחות למשימות מיוחדות גרם להטיל על דבורים משימה שלא הוכשרו לבצע כמו פעולות פשיטה בתוך מעגן סגור, זאת אף על פי שהם תורגלו להסתער כספינת תותחים על כלי שיט אויב לפי תורת לחימה של כלי תקיפה. בהמשך המלחמה הגיע, ביוזמת אל"ם אלמוג, כוח משייטת 13 בפיקודו של רס"ן גדי שפי שנערך למבצעי מגבית, וכן כמחצית מיחידה 707 בפיקודו של רס"ן דב בר. כוחות אלה הוצבו במפרץ סואץ ושולבו בביצוע יוזמות התקפיות בהמשך המלחמה.
לקחים > תחקירים

לקרב מרסא תלמאת, כמו גם לשאר קרבות הדבורים בזירת ים סוף, לא נערך תחקיר ברמה החיילית ולא יצא דו"ח הפקת לקחי מלחמה כפי שנעשה לגבי קרבות הטילים בים התיכון. עם זאת לפי התנהלות חיל הים נראה שהקרב השאיר את חותמו ושימש אבן דרך להתפתחות פלגות הבט"ש. בעת הגיוס לצה"ל משמש סיפור הקרב כאלמנט משיכה למתגייסים כדי שיבחרו לשרת בפלגות הבט"ש.
במפקדת זירת ים סוף נערכו שני תחקירים פנימיים. התחקיר הראשון נערך לפני מפקד הזירה, תוך כדי המלחמה בהיעדרם של הפצועים שנמצאו עדיין בבתי חולים. מפקדי דבורים העלו שאלות והתחקיר הופסק מחמת אילוצי המלחמה, ושאלות שהועלו על ידי מפקדי דבורים אחרים נשארו ללא תשובה.
תחקיר שני נערך לפני מפקד הזירה, ב-9 בדצמבר 1973, כחודשיים לאחר הקרב. בלא נוכחות של גורמי מפקדת חיל הים היה זה שימוע שניתנה בו זכות דיבור למרבית המשתתפים בקרב. תוך מעורבות והתייחסות מפקד הזירה בדברים. בלטו בחסרונם: מפקדי הפלגה סרן ישראל פטשניק ורס"ן עמי אילון וכן מפקד יחידה 838 במלחמה רס"ן יואל פלג. התחקיר נוהל על ידי סרן צבי שחק מפקד זוג הדבורים בקרב. שחק ניסה למצות לקחים ומנה את הקשיים שעמדו לפניו בביצוע המשימה.
לקחים > שדרוג ספינות הבט"ש

פיקוד בים – מפקד הכוח ומפקד כלי השיט צריכים להיות אנשים שונים. מפקד שהטילו עליו משימה ומסרו לו כוח עליו להבין את התמונה, לעבד את המודיעין, לגבש החלטות ותגובות ולהיות בקשר עם המפקדות. ואילו מפקד כלי השיט צריך לנווט ולנתב ולנהל את הירי תוך פיקוד על אנשי הצוות. הלקח היה ידוע ונהוג במבצעים וקרבות שייטת הטרפדות בעבר. לו היה שחק, כמפקד הכוח, חופשי מנהיגת הדבור, הייתה יכולה להיות לו תובנה טובה יותר לגבי המתרחש ודאי לא היה נדרש באמצע הירי להתעסק בעצמו עם המצערת של המנועים שמופעלים ונחנקים. בהמשך המלחמה במהלך כל קרבות הדבורים האחרים מונה מפקד נפרד לכוח וכך גם בכל קרבות שייטת ספינות הטילים בים התיכון. לאחר המלחמה נקבעו בפלגות הבט"ש תקנים ל'מפקדי סיירת' - ואוישו במפקדי דבורים בעלי ניסיון, אף כי המושג 'מוביל זוג' המשיך להתקיים.
מגישי עזרה ראשונה – בקרב נפגעו מחצית אנשי הצוות. פעולות החובש משה זילבור ב-867 ומפעיל המכ"ם מאיר נחמיאס ב-864 היו חיוניות והחזיקו את הפצועים בחיים. קצין הרפואה הזירתי חיים שוהם סיכם עם חיל הרפואה על השתלמות מגישי עזרה ראשונה. אנשי צוות מכל כלי השיט של חיל הים עברו השתלמות בת חודש ימים בה הגיעו לרמה שיכלו להגיש עזרה ראשונה לפצועים קשים.
הכשרת החובלים – קורס החובלים שונה ומתכונתו כוללת פרק שלם המוקדש לשירות בדבורים. קצינים בוגרי חובלים רוכשים – במסגרת קורס פי"ם (פיקוד ימי, שארך 8 חודשים) - ניסיון תאורטי ומעשי בכלי הנשק של הדבור ומערכותיו ובפיקוד על הדבור וצוותו.
קוד באלחוט דיבור - 'מלקוד סגול' ששימש את מפקדת חיל הים להעברת הפקודה הלקונית היה בשימוש צה"ל. נושאים ימיים היו חסרים בו וחלקים ממנו לא התאימו לכלי שיט. כלי השיט של חיל הים השתמשו במושגים מתוך הקוד הבינלאומי. בשנת 1974 חובר בשייטת ספינות הטילים 'קוד איתן' שכלל מושגי הפעלת כלי שיט וקרבות ימיים.
מורל הצוותים - המערכת החיילית לא טיפלה בצוותי הדבורים. חלק מצוות דבור 864 נדהמו מכך שהועמדו בסיכון רב וחלקם נכנסו להלם קרב מאוחר. מצבו של התותחן שנפצע, דני נחושתן, השתפר בעקבות מכתב הערכה שקיבל במאי 2013, אך לאחר מכן חזר והביע את זעמו ובפברואר 2017 קיפד את חייו.
ספינת דבור בדגם מתקדם כולל מכ"ם משופר וראיית לילה, בעגינה במפרץ אילת, 1982.
חימוש ספינות הדבור במטול נגד טנקים 'קרגו' נעשה תוך כדי המלחמה 1973
משתתפים ומפקדים

| משתתפים ומפקדים> תפקיד | משתתפים ומפקדים> דרגה ושם | משתתפים ומפקדים> פעילות | משתתפים ומפקדים> תמונה | משתתפים ומפקדים>  | משתתפים ומפקדים>  |
| --- | --- | --- | --- | --- | --- |
| מפקד דבור 864 | סגן צבי שחק | מוביל זוג ומפקד בקרב |  |  |  |
| סגן מפקד 864 | סג"ם נמרוד ארז | נווט את הכוח, בלם את עליית הספינה על החוף, קרא לדבור 867 לחלץ, ירה בנק"ל למקורות האש, ירה זיקוקים לברטרם, מנע ירי על כוחותינו. |  |  |  |
| קצין נוסף בדבור 864 | סג"ם עמי שגב | ירה בעוזי למקורות האש ונפצע מירי המצרים |  |  |  |
| מפקד דבור 867 | סגן מרדכי דקל | נכנס לסייע בתוך האש הנורית |  |  |  |
| סגן מפקד דבור 867 | סג"ם אהרון שכטר | ניווט את הספינה | אהרון שכטר |  |  |
|  | מפקדות ואחרים |  |  |  |  |
| מפקד חיל הים | אלוף בנימין תלם | הורה על תקיפת כלי השיט בראס זעפרנה. | סרן זאב גולדצקי 1972 |  |  |
| ראש מספן המודיעין | אל"ם רמי לונץ | מידע על הכנות המצרים לאספקה. |  |  |  |
| מפקד זירת ים סוף | אל"ם זאב אלמוג | תדרך את הכוח לפני היציאה לסיור 'מונטנה'. |  |  |  |
| סגן מפקד זירת ים סוף | סא"ל חיים שקד | אישר את יציאת הדבורים והשתתף בתחקיר הקרב |  |  |  |
| קצין אג"ם בזירת ים סוף | סא"ל אברהם בן שושן | הזמין את מסוק הפינוי. |  |  |  |
| מפקד יחידה 838 | סרן זאב גולדצקי | התחלף בשבוע שלפני הקרב. | סרן זאב גולדצקי 1972 |  |  |
| מפקד בסיס יחידה 838 | סרן יואל פלג | קיבל תפקיד לפני מספר ימים. | סגן יואל פלג בתקופת מלחמת ההתשה |  |  |
| מפקד דבור 863 | סגן מנחם רזניק | סייר באזור מצרי יובל העביר את הודעת מפקדת חיל הים לצבי שחק. לאחר הקרב הוזנק לסייע וליווה את זוג הדבורים לאבו זנימה. | סגן מנחם רזניק מפקד דבור בפלגה 915 מלחמת יום הכיפורים |  |  |
| מפקד פלגת הדבורים 915 בזירת ים סוף | סרן ישראל פטשניק |  |  |  |  |
| מפקד נוסף לפלגת הדבורים 915 | סא"ל עמי אילון | עם פתיחת הקרבות חזר ונעשה מפקד הפלגה עד סוף המלחמה. | עמי אילון כמפקד פלגת הדבורים בים סוף (התמונה מתחילת שנת 1973, אילון עדיין בדרגת סרן) |  |  |
| קצין המודיעין של זירת ים סוף | רס"ן בני אהרון | הגיע מחוץ לישראל לאחר פתיחת המלחמה. לא השתתף בתדרוך המקדים |  |  |  |
| מפקד אוניית האם אח"י בת-ים (ת-83) | סרן מייק אלדר | כוננות לגרירת דבורים לאילת. |  |  |  |
| טייסי מסוק החילוץ | סא"ל (מיל') אמנון גלעד הקברניט, סא"ל (מיל') בנימין גורן טייס המשנה וסא"ל (מיל') רני ארז המכונאי המוטס. | מרפידים לבית חולים הדסה. |  |  |  |
לקריאה נוספת

מסמכי חיל הים:
מלחמת יום הכיפורים יומן גשר מצפ"י, 6 לאוקטובר עד 5 בנובמבר 1973, מוזיאון ההעפלה וחיל הים.
מבצעי חיל הים במלחמת יום הכיפורים הוצאת מדור היסטוריה ח"י, 10 בינואר 1974.
מלחמת יום הכיפורים זירת ים סוף, אג"מ זירת ים סוף, 1973, ע' ב-3 - ב-5.
גבי נוה, קדמי מפקד חיל הים במלחמת יום הכיפורים, מפקדת חיל הים, יולי 1975, ע' 10, 14.
מדור חינוך חילי חיל הים – החיל שלי, מורשת 1990 ע' 62 -63 בספרית מוזיאון ההעפלה וחיל הים.
צפי מרלי, חיל הים במלחמת יום הכיפורים, חיל הים, מכ"א, תחום מורשת, 1998, ע' 13–16.
מקורות נוספים:
מייק אלדר, האויב והים - פרקים מיומן המבצעים. תל אביב: משרד הביטחון, 1991, ע' 200 -206.
מייק אלדר, שייטת 13 סיפורו של הקומנדו הימי, ספרית מעריב, 1993, ע' 485 – 487,
תמיר לרמן ואלון הוברמן, תקיפת מעגן "מארסה תלמת 7/6 אוקטובר 73 עבודת מטה פו"מ זרוע ים, מנחה תא"ל רמי לונץ, מרץ 1998.
אמוץ שורק, תלם בים בנימין תלם, 2009, ע' 218 – 219.
נמרוד ארז ודני נחושתן, תמליל תחקיר קרב מרסא תלמאת, ספרית מוזיאון ההעפלה וחיל הים. התחקיר נערך בזירת ים סוף ב-9 בדצמבר 1973. - תמלול מ-10 בנובמבר 2012.
איתן הבר, זאב שיף, ודני אשר, המלחמה נושא ים סוף, זירת, (זיס) זמורה ביתן וידיעות ספרים, 2013 ע' 203.
זאב אלמוג, מפקד שייטת 13 - הפלגות חיי, כנרת, זמורה ביתן, 2014, עמ' 832-822
ד"ר אלחנן אורן, תולדות מלחמת יום הכיפורים, המחלקה להיסטוריה של צה"ל, 2013, עמ' 143
שמעון גולן, מלחמה ביום הכיפורים, 'קבלת החלטות בפיקוד העליון במלחמת יום הכיפורים', מודן מערכות, המחלקה להיסטוריה צבאית, 2013, עמ' 317, 319, 325, 331, 334, 339
נמרוד ארז, דני גולדבאום ואחרים, חדשות מרסא תלמאת, תמלול תחקיר קרב מרסא תלמאת, אח"י פלברה אגדות שקרו באמת, בית החובל 2020, עמ' 248–268
ביאורים

↑  מפקד יחידה 838 היה יואל פלג שקיבל את התפקיד בתחילת החודש. אך הדבר לא היה ידוע לשחק שחשב שמדבר איתו גולדצקי.
↑  לדרישה אין סימוכין במסמכי מוצב הפיקוד העליון והיא מופיעה בדברי עמי שגב על הסבר שנתן לו מפקד חיל הים, בנימין תלם, בפגישה מאוחרת יותר.
↑  לדברי סגן מפקד 867 אהרון שכטר נכללה בהודעה גם המילה בעגינה - תמליל התחקיר עמ' 52.
↑  במשך כל הקרב לאחריו התייחסה מפקדת חיל הים למרסא תלמאת כמעגן של זעפרנה. זאת הייתה הכוונה. מקור: יומן גשר מצפ"י עמ' 7.
↑  הנוסח המקורי לא נשמר. חלק אמרו שההוראה הייתה לפגוע בסירות שיפגוש ואחר זכר שהייתה גם המילה בעגינה – רמז לצורך להיכנס לתוך המעגן. בהנחיות מפקד חיל הים לפעולות הבאות ציין במפורש שלא יכנסו דבורים למעגנים. מקור קדמי מפקד החיל במלחמת יום הכיפורים עמ' 30.
↑  כלי שיט קטן שהיה בעבר בשימוש בשייטת 13.
↑  יש בין אנשי הצוות המייחסים את הפגיעה מירי של אנשי קומנדו מצרים שוחים במים, אך בבדיקת מפקד הדבור מרדכי דקל הוא בטוח שהפגיעה היא תוצאה של ירי מהחוף.
↑  באוגוסט 1973 יצא אותו מפקד, צבי שחק, עם שני דבורים שלכל אחד מפקד משלו ונלחם עם ספינת דה קסטרו מצרית בהצלחה יחסית.
↑  בתמליל התחקיר ע' לפי חלק מהדוברים בתמליל התחקיר היציאה לים הייתה ביום ג' 2/10 בצהריים.
↑  המטוסים לפי הזמנת האוגדה 252 נראה שזיהו בטעות את הדבורים כמצרים. יומן המצפ"י ע' 3.
↑  התמליל מקלטת התחקיר שנעשה ב-9 בדצמבר 1973 כחודשיים לאחר הקרב.
הערות שוליים

↑  רפי רז, הפגנת נוכחות מופגזת מאוד באתר משמר המורשת הימית.
↑  יעקב בוגץ', יומן מלחמה באתר אבירי המפרץ.
↑  יעקב בוגץ', הפלגות מונטנה ותפיסת סירת מודיעין באתר משמר המורשת הימית.
↑  פורסם לראשונה בבטאון 'בין גלים' 14 באוגוסט 1973.
↑  דני נחושתן הפגיעה בדה קסטרו 13 באוגוסט 1973 באתר משמר המורשת הימית, 25 ביולי 2015;
"סמ"ר מצרי פתח באש על זוג דבורים בצפון מפרץ סואץ", 'בין גלים' ביטאון חיילי חיל הים, 14 באוגוסט 1973;
מפגשים עם הדה קסטרו בזירת צפון מפרץ סואץ 1973 באתר אבירי המפרץ.
↑  פסח מלובני הלחימה במפרץ סואץ היבט מפיקוד ים סוף המצרי, באתר משמר המורשת הימית, 4 ביולי 2018.
↑  בני אהרון, קצין מודיעין זירת ים סוף, בתמליל התחקיר עמ' 58.
↑  יעקב בוגץ', יומן מלחמת יום הכיפורים באתר אבירי המפרץ.
↑  צבי שחק באתר אבירי המפרץ.
↑  תמליל תחקיר  עמ' 5.
↑  דברי מפקד הכח צבי שחק בתמליל התחקיר עמ' 6.
↑  צבי שחק תמליל התחקיר עמ' 7.
↑  אל"ם עמי שגב באתר אבירי המפרץ.
↑  אהרון שכטר בתמליל התחקיר עמ' 52.
↑  יומן גשר מצפי עמ' 5.
↑  מרדכי דקל, תמליל התחקיר עמ' 20.
↑  מנחם רזניק מפקד דבור 863 באתר אבירי המפרץ.
↑  צבי שחק באתר אבירי המפרץ.
↑  צבי שחק בתמליל התחקיר, עמ' 11.
↑  עמי שגב בתמליל התחקיר עמ' 36.
↑  דני נחושתן בתמליל תחקיר הקרב עמ' 41.
↑  שלום נחמני תמליל התחקיר עמ' 32-31.
↑  חוויות נמרוד ארז באתר משמר המורשת הימית.
↑  סגן מרדכי דקל בתמליל התחקיר עמ' 22.
↑  מאיר נחמיאס בתמליל תחקיר הקרב עמ' 45.
↑  צבי שחק ומאיר נחמיאס בתמליל תחקיר הקרב.
↑  מוטי דקל באתר אבירי המפרץ
↑  נמרוד ארז, חויות מקרב מרסה תלמת באתר משמר המורשת הימית.
↑  צבי שחק בתמליל התחקיר, ע' 19-18.
↑  עבודת מחקר על קרב מרסא תלמאת במוזיאון ההעפלה וחיל הים עמ' 23.
1 2  יומן מצפ"י ע'9
↑  סגן צבי שחק, באתר הגבורה
↑  סמ"ר שלום נחמני., באתר הגבורה
↑  סגן עמי שגב, באתר הגבורה.
↑  סגן נמרוד ארז, באתר הגבורה.
↑  רס"ל דני נחושתן, באתר הגבורה
↑  זאב אלמוג, מפקד שייטת 13 - הפלגות חיי, כנרת, זמורה ביתן, 2014, עמ' 752–754
↑  יעקב בוגץ', תחקיר מרסא תלמאת, באתר משמר המורשת הימית, 5 בינואר 2005.
↑  תשובת נמרוד ארז באתר משמר המורשת הימית.
↑  דברי ד"ר חיים שוהם בתמליל התחקיר ע' 61.
↑  מכתב רב-סמל דני נחושתן - דברי ההבל ... 13 באוקטובר 2016.
↑  נחושתן דן ז"ל - ת. פטירה: 9 בפברואר 2017 באתר עמותת חיל הים.
↑  מנחם רזניק במלחמת יום הכיפורים אתר אבירי המפרץ.
↑  אלדר בספרו שייטת 11 ע' 85 מספר שגרר אך נראה שנגררו לאילת דבורים אחרים. תיקון של נמרוד ארז, באתר משמר המורשת הימית.
↑  מי חילץ את עמי שגב?, באתר הגבורה.
↑  יומן מצפ"י ע' 2
↑  תנועת מכליות דלק בים סוף בעת מלחמת יום הכיפורים קטע מיומן קשר מוצב פיקוד חיל הים, באתר משמר המורשת הימית.
↑  אהרון שכטר, תמליל תחקיר הקרב ע' 52.
↑  יומן המצפ"י ע' 7
זוג האנטנות של עורק הזירוי הטרופוספירי במחנה הצבאי בשארם א-שייח' שימשו לקשר מפקדות. ולאחר שנפגעו לא הובהרה כוונת מפקדת חיל הים בהפעלת הדבורים למרסא תלמאת.
ספינת דבור בים האדום
תרשים קרב הדבורים עם ספינת 'דה קסטרו' ב-13 באוגוסט 1973
ספינת דבור 864 בדוברת העגינה בשארם א-שייח' לפני היציאה לסיור אוקטובר 1973
נתיבי הדבורים 864 מוביל ו-867 בדירוג אחריו. כניסה לפתח המפרץ מרסא תלמאת, לחימה ויציאה
החוף המצרי במפרץ סואץ בקטע ראס זעפרנה ומרסא תלמאת
5 טבעות זהב

| --- | --- |

 סוגה:  שעשועון 
 מנחים:  ירון ברובינסקי
 ארץ מקור:  הולנד
 מספר עונות:  1
 מספר פרקים:  6 
 הפקה
 חברת הפקה:  הטלוויזיה הצרפתית 
 הפצה:  אולפני ITV 
 אתר צילומים:  אולפני פתח תקווה
 אורך פרק:  כ־45 דקות
 שידור
 רשת שידור:  SBS 6 (הולנד)
 רשת שידור בישראל:  רשת 13
 תקופת שידור מקורית:  12 בינואר 2017 – 27 בפברואר 2018 
 קישורים חיצוניים
 דף התוכנית ב-IMDb
 
5 טבעות זהב הוא שעשועון טלוויזיה. הוא נמכר ל־13 מדינות ומשודר בישראל החל מאוקטובר 2019.
השעשועון מבוסס על תוכנית המשחק ההולנדית 5 טבעות זהב (במקור ‎5 Gold Rings).
מהלך המשחק

השעשועון מורכב מחמישה שלבי משחק ושלב גמר.
מהלך המשחק > שלבי המשחק

במשחק משחקים בכל פעם שני זוגות ולרשותם 5 טבעות. במרכז האולפן יש מסך LED ענק עליו מוקרנות תמונות שמהוות את השאלות, ועל אחד מהצוותים (הזוגות) ללכת ולמקם את הטבעת במקום המתאים בתמונה על פי שאלה שיקבל. (לדוגמה, יכולה להישאל שאלה כדוגמת "היכן נמצאת המדינה אירלנד?", בזמן שמוצגת מפה על הלוח, ועל המשתתף למקם את הטבעת במקום שבו הוא חושב שהמדינה נמצאת).
על־פי החוקים, די שפיקסל אחד בלבד מהאזור הנכון יהיה בתוך שטח הטבעת כדי שהתשובה תיחשב נכונה.
אם התשובה נכונה, הזוג מכניס לקופה שלו את סכום הכסף של אותו השלב ועובר לשלב הבא.
אם התשובה אינה נכונה, מאבד הזוג את אחת הטבעות ועליו לנסות ולענות שוב על השאלה. ברגע שהזוג איבד את כל 5 הטבעות הוא מפסיק את המשחק, אלא אם הוא הצליח לעבור בהצלחה את כל 5 השלבים ואין לו לאן להתקדם יותר במשחק. לרשותו של כל זוג יש גם שני גלגלי הצלה של "החלף שאלה".
ככל שמתקדמים בשלבים, סכום הכסף עולה, אך גם קוטר הטבעות קטן.
מהלך המשחק > שלב הגמר

אל שלב הגמר מגיעים שני הזוגות, כל אחד עם הקופה אותה צבר. הזוג שצבר יותר כסף מקבל לידיו טבעת גדולה ואת הזכות לשלוט בהחלטה מי יענה על השאלה; הזוג שצבר פחות כסף מקבל לידיו טבעת קטנה. אם יש תיקו, שני הזוגות מקבלים טבעות בגודל זהה, וההחלטה למי תהיה שליטה מתקבלת בהטלת מטבע.
על המסך מוקרנת שאלה קשה במיוחד, ועל הזוג בעל השליטה לבחור אם לענות בעצמם או לתת לזוג השני לענות. אם הזוג שנבחר לענות על השאלה עונה נכון, הם זוכים בקופה שצברו והזוג השני מפסיד את כל כספו. אם הם לא עונים נכון, הם מפסידים את כל הקופה והזוג השני זוכה בקופה שצבר.
גרסאות בינלאומיות

הפורמט המקורי של השעשועון הוא בהולנד, ומאז נמכר ל־13 מדינות נוספות, ביניהן ישראל.
| מדינה | שם בשפה המקומית | ערוץ | מנחה | תאריך הפרק הראשון | תאריך הפרק האחרון |
| --- | --- | --- | --- | --- | --- |
| הולנד הולנד (פורמט מקורי) | 5 Golden Rings | SBS 6 | ריק ואן דה וסטלייקן (2017) קים-ליאן ואן דר מיי (2018) | 12 בינואר 2017 | 28 בפברואר 2018 |
| צ'ילה צ'ילה | Los 5 anillos de oro | Canal 13 | דון פרנסיסקו |  |  |
| צרפת צרפת | Les 5 anneaux d'or | France 2 | אוליבייה מיין | 24 באוגוסט 2017 | 14 ביולי 2018 |
| דנמרק דנמרק | De 5 Guldringe | TV 2 |  |  |  |
| גרמניה גרמניה | 5 Golden Rings | ProSieben |  |  |  |
| יוון יוון | 5 Gold Rings | Star Channel | יוג'יה מניולידו | 2019 |  |
| איטליה איטליה | 5 Anelli d'oro | Rai 1 |  |  |  |
| ישראל ישראל | 5 טבעות זהב | ערוץ עשררשת 13 (לאחר האיחוד) | ירון ברובינסקי |  | הווה |
| רוסיה רוסיה | 5 Золотых Колец | רוסיה-1 | איגור אוגולניקוב | 29 באפריל 2018 |  |
| ערב הסעודית ערב הסעודית | خمس خواتم | SBC | יסיר אל סגגף | 12 בספטמבר 2018 | הווה |
| ספרד ספרד | El juego de los anillos | Antena 3 | חורחה פרננדס מדינאבייטיה | 7 באוגוסט 2019 | 28 באוגוסט 2019 |
| תאילנד תאילנד | แหวน 5 ท้าแสน | Channel 7 HD | ורבות ג'נטנקול | 4 במרס 2019 | הווה |
| ארצות הברית ארצות הברית | 5 Gold Rings | NBC | דייוויד אילנברג | 2018 |  |
| וייטנאם וייטנאם | 5 vòng vàng kỳ ảo | VTV3 | בואי דאי נגיה | 1 בדצמבר 2018 | 23 במרס 2019 |
BNNVARA

| --- | --- |

 פרטי הערוץ
 מדינה:  הולנד הולנד
 תאריך השקה:  1 בינואר 2014
 משרד ראשי:  הילברסום, הולנד
 
 www.bnnvara.nl
BNNVARA הוא גוף שידור הולנדי שנוסד ב-1 בינואר 2014. הוא מורכב ממיזוג של BNN (שנוסד ב-1997) ו-VARA (שנוסד ב-1925), שני גופי שידור ציבוריים הולנדיים. BNNVARA נהנה ממעמד של גוף שידור מוביל במערכת השידור הציבורי בהולנד.
היסטוריה

בשנת 2011 הודיעו BNN ו-VARA כי יתמזגו. ב-6 בנובמבר 2011 הצביעו חברי הנהלת VARA בעד המיזוג, שבוע לאחר שמועצת המנהלים של BNN עשתה כן שבוע קודם לכן. ב-8 בפברואר 2012 הודיעו שני הגופים כי החלטתם להתמזג תצא לפועל.
מנכ"ל BNN מארק אדריאני התמנה למנהל הכללי של הגוף החדש. מנהל המדיה הוא פרנס קליין שהחזיק בתפקיד זהה ב-VARA.
לאחר המיזוג שני הגופים המשיכו להשתמש במותגים הנפרדים שלהם, עד שב-24 באוגוסט 2017 הוכרז כי שני הגופים יושקו תחת מותג חדש שנקרא BNNVARA.
BNN ו-VARA לא מוזגו לחלוטין. רק פעילות השידור עצמו הועברו לגוף השידורים החדש החל מ-1 בינואר 2014.
בשנת 2018 סערה התעוררה בשל פרודיה על שירה של נטע ברזילי, "Toy" שבה שונו מילות השיר ונטען כי מדובר בפרודיה אנטישמית. בעקבות שידור הפרודיה הגישה מדינת ישראל מחתה בפני משרד החוץ של הולנד.
ראו גם

RTL 4
RTL 7
RTL 8
הערות שוליים

↑  BNN, ‏2014-03-28
↑  יניר קוזין, ‏שגרירות ישראל בהולנד הגישה מחאה על הקטע הפארודי על נטע ברזילי, באתר מעריב אונליין, 22 במאי 2018
| --- | --- |
בקרת זהויות :  MusicBrainz: b1ae3e64-c03b-4db6-9f10-c7f03351278c
אוהד מראני

אוהד מראני (נולד ב-20 במרץ 1955,כ"ו באדר ה'תשט"ו) הוא כלכלן ומנהל ישראלי. כיהן כממונה על אגף התקציבים וכמנכ"ל משרד האוצר, ובמגוון תפקידים ניהוליים בכירים במגזר העסקי.
ביוגרפיה

אוהד מראני נולד וגדל ברחובות, כבן בכור ליהודית, אחות בית חולים ניצולת שואה, ולפרופ' אבישלום מראני, אגרונום בפקולטה לחקלאות ומומחה עולמי לגידולי כותנה.
הוא נכדו של ד"ר דוד מראני, בלשן ואיש תרבות, ממקימי המרכזים ללימוד מבוגרים: האוניברסיטה העממית בירושלים והמדרש למורי עם ביחד עם מרטין בובר.
אוהד מראני שירת בצה"ל כקצין קרבי, מ"פ בגולני, והוא רב-סרן במילואים.
השכלה

סיים לימודי תואר ראשון בכלכלה (1981) ותואר שני במנהל עסקים (1984) באוניברסיטה העברית בירושלים. בשנת 1991 סיים תואר שני נוסף באוניברסיטת הרווארד במנהל ציבורי.
קריירה ציבורית

בשנת 1982 החל לעבוד באגף התקציבים של משרד האוצר, ועשה מגוון תפקידים מכלכלן זוטר ועד ראש האגף. כמו כן היה יועצו הכלכלי של שר האוצר אברהם בייגה שוחט.
בשנת 1994 מונה לציר הכלכלי של ישראל בארצות הברית (בשגרירות בוושינגטון), וכיהן בתפקיד זה במשך 6 שנים. במסגרת תפקידו קידם מגוון נושאים: סיוע החוץ האזרחי והצבאי, יחסי כלכלה, סחר חוץ והסכמי סחר עם הממשל האמריקאי, הקונגרס של ארצות הברית וגופים נוספים. מראני גיבש והציע מתווה חדש לסיוע החוץ האמריקאי לישראל, שעיקרו היה הפחתה הדרגתית של הסיוע האזרחי והעלאה הדרגתית של הביטחוני על פני 10 שנים. הוא הוביל מטעם מדינת ישראל את המשא ומתן על רפורמה זו, אשר הסתיים בהצלחה והביא לתוכנית סיוע חדשה ומוסכמת בהיקף כולל של 24 מיליארד דולר לעשר שנים.
כשחזר לארץ בשנת 2000 מונה לתפקיד ראש אגף התקציבים באוצר, ולאחר מכן גם למנכ"ל האוצר, כשבמשך שנה ביצע בו זמנית את שני התפקידים.
בתפקידים אלו, תחת שרי האוצר אברהם בייגה שוחט, סילבן שלום ובנימין נתניהו, הוביל מראני שורת רפורמות בנושאים שונים כגון ההפרטה של הבנקים בבורסה - ועדת מראני לניהול בנקים ללא גרעין שליטה (שהובילה לחקיקת "חוק מראני"), רפורמה במשק החשמל ופתיחת חברת החשמל לתחרות, מעבר מקצבאות לעבודה, ועוד. מראני דגל בתפיסות של משק פתוח ותחרותי, הפחתת נטל המס, הפרטות והקטנת מעורבות הממשלה במשק, ומדיניות של עידוד אוכלוסיות כשירות למעבר מקצבאות לעבודה. הוא עמד בראש המשרד תחת השר נתניהו בעת גיבוש והעברת התוכנית הכלכלית בשנים 2002 ו- 2003, וגם הוביל את ניהול המשא ומתן עם ממשלת ארצות הברית על חבילת סיוע החירום והערבויות למדינת ישראל בשנת 2002 תחת ראש הממשלה אריאל שרון.
קריירה בסקטור הפרטי

לאחר פרישתו ממשרד האוצר, מונה מראני בתחילת 2004 ליו"ר בתי זיקוק לנפט, וכיהן בתפקיד עד 2007. כיו"ר בז"ן הוביל את מכירתו המוצלחת של בית הזיקוק אשדוד, ואת הפרטת והנפקת החברה כולה בבורסה של ת"א. בתקופתו החברה עברה לרווח של כ- 1.5 מיליארד ₪ בשנת 2005, ולרווח של- 2 מיליארד ש"ח  בשנת 2006.
בינואר 2008 מונה ליו"ר חברת נתיבי הגז הטבעי לישראל והוביל להרחבת תשתיות הולכת הגז הטבעי בישראל. באפריל 2010 מונה למנכ"ל חברת חיפושי הגז הכשרה אנרגיה, וכיהן בתפקיד זה עד שנת 2015. בנוסף, כיהן כיו"ר בית ההשקעות אלומות בשנים 2008 עד 2010. 
מראני כיהן ומכהן בדירקטוריונים של חברות עסקיות רבות בתחומים שונים וביניהן: חברת ניסקו חשמל ואלקטרוניקה, חברת תדביק, קרן התשתיות לישראל (תש"י), בנק לאומי, חברת האנרגיה אנרג'יאן ישראל, וחברת Energean Oil & Gas Plc הבריטית, שהן בעלי מאגרי הגז הימיים כריש ותנין ורישיונות נוספים בים התיכון.
כמו כן, מראני הוא יו"ר דירקטוריון ובעל מניות בחברת סטארט-אפ חדשה  iC-Robot PIV Ltd המפתחת מכשיר טעינה למכוניות חשמליות.
מלגות

בשנת 1990 נבחר מראני על ידי קרן אייזנהאואר האמריקאית להשתתף בתוכנית היוקרתית להשתלמות מקצועית למנהיגים, במסגרתה השתלם חודשיים וחצי בארצות הברית בתחומי הכלכלה והתקציב.
בשנת 1991 זכה במלגת קרן וקסנר למימון לימודי תואר שני במנהל ציבורי באוניברסיטת הרווארד, שבהם התמקד בתחומי הכלכלה והמימון.
פעילות ציבורית

בשנים 2008-2004  חבר נשיאות התאחדות התעשיינים וגם יו"ר ועדת הכלכלה שלה.
החל משנת 2005 מראני הוא חבר הוועד המנהל של להקת המחול בת שבע ויו"ר הוועד המנהל של הלהקה בשנים 2010 עד 2013.
בנוסף, מראני משמש בהתנדבות כמנטור של מנהלים צעירים במגזר הציבורי והעסקי.
חיים אישיים

מראני נשוי לרחל מראני שהקימה את הקרן למצוינות בתרבות, ולהם שלושה בנים.
הערות שוליים

↑  עמירם כהן, אוהד מראני נבחר ליו"ר דירקטוריון בז"ן, באתר הארץ, 2 במרץ 2004
↑  אבי בר-אלי, אוהד מראני מפתיע - עובר מגז ממשלתי לגז פרטי בתוך יממה, באתר TheMarker‏, 26 באפריל 2010
אריך סלומון

| --- | --- |

 לידה:  28 באפריל 1886 ברלין, הקיסרות הגרמנית 
 פטירה:  7 ביולי 1944 (בגיל 58) מחנה ההשמדה בירקנאו, גרמניה הנאצית 
 מדינה:  הרייך הגרמני 
 מקום מגורים:  וסטנד, שרלוטנבורג-וילמרסדורף 
 השכלה:  אוניברסיטת רוסטוק 
 
אריך סלומון (מימין) ובנו אוטו סלומון (פיטר האנטר) (משמאל), לונדון 1935
אריך סלומון (בגרמנית: Erich Salomon;‏ 28 באפריל 1886 – 7 ביולי 1944) היה צלם חדשות יהודי גרמני הידוע בתמונותיו בתחומי הדיפלומטיה והמשפט ובשיטות החדשניות בהן השתמש.
אבן נגף לזכר סלומון